ໄຟໄໝ້ ສາງເກັບ ນ້ຳມັນ ທີ່ສະໜາມບິນ ຢ່າງກຸ້ງ (ວີດີໂອ)
ໄຟໄໝ້ສາງເກັບນ້ຳມັນ ທີ່ສະໜາມບິນລະຫວ່າງຊາດ ໃນນະຄອນຢ່າງກຸ້ງ ຊຶ່ງໄດ້ສົ່ງຜົນກະທົບຕໍ່ຖ້ຽວບິນ ທັງອອກ ແລະເຂົ້າປະເທດ.
ໄດ້ເກີດໄຟໄໝ້ຂຶ້ນຢູ່ສາງເກັບນ້ຳມັນແຫ່ງນຶ່ງທີ່ສະໜາມບິນລະ ຫວ່າງຊາດນະຄອນຢາງກຸ້ງ ຊຶ່ງໄດ້ສົ່ງຜົນກະທົບຕໍ່ຖ້ຽວບິນຫຼາຍ ສາຍ ທີ່ເຂົ້າປະເທດແລະອອກປະເທດ ພວກທີ່ເຫັນເຫດການກ່າວວ່າ ພວກເຂົາເຈົ້າໄດ້ຍິນສຽງລະເບີດ ແຕກຂຶ້ນຢ່າງໜ້ອຍເທື່ອນຶ່ງໃນວັນອັງຄານມື້ກ່ອນນີ້ ລາຍງານ ຂັ້ນຕົ້ນກ່າວວ່າ ບໍ່ມີຜູ້ຄົນເສຍຊີວິດຫຼືບາດເຈັບ ພວກດັບເພີງໄດ້ໃຊ້ເວລາ 2 ຊົ່ວໂມງຈຶ່ງມອດໄຟໄດ້ ໃນຂະນະທີ່ຝູງຊົນຫລາຍຮ້ອຍຄົນ ພາກັນເບິ່ງການມອດໄຟຢູ່ນັ້ນ ພວກຖ້ຽວບິນເຂົ້າຫຼືອອກ ຈາກສະໜາມບິນດັ່ງກ່າວໄດ້ຊັກຊ້າເປັນເວລານຶ່ງຊົ່ວໂມງ ຫຼືບໍ່ກໍໄດ້ເດີນທາງໄປຍັງ ສະໜາມບິນບ່ອນອື່ນ ບັນດາເຈົ້າໜ້າທີ່ກ່າວວ່າ ສາເຫດຂອງໄຟໄໝ້ຄັ້ງນີ້ ກຳລັງຖືກສືບສວນຢູ່